armvectores/hy_wikipedia_2023 huggingface dataset:
Վալչ

Վալչ (լեհ.՝ Wałcz), Դոյչ Կրոնե (գերմ.՝ Deutsch Krone), քաղաք Լեհաստանում՝ Արևմտա-Պոմորյան վոևոդության Վալեցկի պովիատում (շրջանում), որի, ինչպես նաև նույնանուն գյուղական գմինայի վարչական կենտրոնն է՝ առանց մտնելու վերջինիս կազմի մեջ։ Ունի քաղաքային գմինայի (համայնքի) կարգավիճակ։ Զբաղեցնում է 38,16 քառակուսի կիլոմետր տարածք։ Բնակչության թվաքանակը 2013 թվականի տվյալներով եղել է 26 353, 2016 թվականի տվյալներով՝ 25 801, 2021 թվականի հունիսի 30-ի տվյալներով՝ 24 802 (այդ ցուցանիշով ութերորդ տեղն է զբաղեցրել վոևոդությունում): Բնակչության միջին խտությունը կազմել է 675,9 մարդ/կմ²։


== Պատմություն ==
Վալչը 1303 թվականին ստացել է թագավորական քաղաքի կարգավիճակ։ 16-րդ դարում մտել է Պոզնանի նահանգի կազմի մեջ։ 16-րդ դարավերջից պատկանել է Վալիցկի ավագանուն։ Ժամանակի ընթացքում դարձել է Վալչի լճերի շրջանի վարչական, արդյունաբերական, մշակութային կենտրոնը։


=== Քույր քաղաքներ ===
 Գերմանիա, Բադ Էսսեն
 Գերմանիա, Դեմմին
 Գերմանիա, Կիրից
 Գերմանիա, Վեռնե
 Ֆրանսիա, Բայոլ
 Շվեդիա, Աստորպ (համայնք) 2009 թվականից


== Պատկերասրահ ==

		
		
		
		
		
		
		
		
		
		
		
		
		


== Տես նաև ==
Վալչ (գմինա)


== Ծանոթագրություններ ==


== Գրականություն ==
Johann Friedrich Goldbeck: Volständige Topographie des Königreichs Preußen. Band 2, Marienwerder 1789, Teil I, S. 107–108, Nr. 1.)
August Eduard Preuß: Preußische Landes- und Volkskunde oder Beschreibung von Preußen. Ein Handbuch für die Volksschullehrer der Provinz Preußen, so wie für alle Freunde des Vaterlandes. Gebrüder Bornträger, Königsberg 1835, S. 376–377, Nr. 4.
Friedrich Wilhelm Ferdinand Schmitt: Geschichte des Deutsch Croner Kreises. Thorn 1867, insbesondere S. 192–201 (Volltext)
Franz Schultz: Geschichte des Kreises Deutsch-Krone. Deutsch-Krone 1902, Digitalisat in der Digitalen Bibliothek Mecklenburg-Vorpommern.
Peter Aufgebauer: 700 Jahre Deutsch Krone. In: Westpreußen-Jahrbuch, Bd. 54 (2004), ISSN 0511-8484, S. 5–18.


== Արտաքին հղումներ ==
Stadt Deutsch Krone (Rolf Jahke, 2001)
Gunthard Stübs und Pommersche Forschungsgemeinschaft: Die Stadt Deutsch Krone im ehemaligen Kreis Deutsch Krone (2011)
Heimatkreis Deutsch Krone (գերմաներեն)
Informationsseite über den Landkreis Deutsch Krone mit Infos zu Städten und Dörfern im einstigen Pommern (գերմաներեն)
Քաղաքի պաշտոնական կայքէջըArchived 2012-11-14 at the Wayback Machine.
Ֆյոդորովկա (գյուղ, Վեսելինովոյի շրջան)

Անվան այլ կիրառումների համար տե՛ս՝ ՖյոդորովկաՖյոդորովկա (ուկրաիներեն՝ Федорівка), գյուղ Ուկրաինայի Նիկոլաևի մարզի Վեսելինովոյի շրջանում։
2001 թվականի տվյալներով Ֆյոդորովկա գյուղում բնակվում էր 342 մարդ։ Բնակավայրը զբաղեցնում է 0,905 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Նավարշավ Սենտ-Ադրեսում

«Նավարշավ Սենտ-Ադրեսում» (ֆր.՝ Régates à Sainte-Adresse), ֆրանսիացի նկարիչ Կլոդ Մոնեի՝ 1867 թվականին վրձնած նկարը (Claude Monet, 1840—1926)։ Նկարի չափսերն են՝ 75,2 × 101,6 սմ։


== Պատմություն և նկարագրություն ==
1867 թվականի ամռանը Մոնեն իր ընտանիքով բնակվել է Սենտ–Ադրես փոքրիկ քաղաքում, որը գտնվում է Լա Մանշի մերձափնյա շրջանում՝ Հավրից 3-4 կիլոմետր դեպի հյուսիս։ Այնտեղ նա վրձնել է մի շարք բնապատկերներ, որոնցից էր նաև «Նավարշավ Սենտ-Ադրեսում» նկարը (հայտնի է նաև «Սենտ–Անդրեսի լողափը») անվանումով։
Մոնեն իր գործընկեր Ֆրեդերիկ Բազիլին ուղարկված նամակում այսպես է նկարագրել բնապատկերը․ «Ծովային բնապատկերների թվում ես նկարել եմ Հավրի առագաստանավերի մրցաշարը՝ ափին կանգնած մարդկանցով և նախանավահանգստով, որը ծածկված է բազմաթիվ փոքրիկ առագաստներով»։ «Նավարշավ Սենտ-Ադրեսում» բնապատկերում դեպի ափ ուղղված համարձակ հայացքը բնանկարի ոճային բազմաթիվ հնարքներից միայն մեկն է, որը հետագայում քննադատների կողմից ստացել է արհամարհական անվանում՝ «իմպրեսիոնիզմ»։
Մոնեի նկարի թեման, որը պատկերել է ինչպես բնության գրկում հանգստացողներին, այնպես էլ՝ ինքնին բնությունը, իմպրեսիոնիստների շրջանում շատ հայտնի է դարձել։ Ջրի՝ կապտավուն և կանաչավուն պատկերի լայն ներկապնակը, նկարի առաջին պլանում մարդկանց հետնամասի կապույտ ստվերը և բոլորովին այլ կապույտը, որն օգտագործվել է ափի նավակների պատկերման համար, վկայում են այն մասին, որ նկարիչը մեծ հետաքրքրություն է ցուցաբերել լույսին և առանձին մթնոլորտային պայմաններին գույնի հաղորդմանը։
Նույն թվականին և գրեթե նույն կետից Մոնեն վրձնել է ևս մեկ նկար՝ «Սենտ–Անդրեսի լողափը (ֆր.՝ «La Plage de Sainte-Adresse») (չափսը՝75.8 × 102.5 սմ)։ Թեմայի և չափսերի նույնատիպ լինելու պատճառով «Լողափ» և «Առագաստանավերի մրցաշար» կտավները երբեմն դիտարկվում են որպես «զույգ նկարներ»։ Ներկայումս «Սենտ-Ադրեսի լողափը» պատկանում է Չիկագոյի արվեստի ինստիտուտին։


== Ծանոթագրություններ ==


== Արտաքին հղումներ ==
«Նավարշավ Սենտ-Ադրեսում» Մետրոպոլիտեն թանգարանի տվյալների շտեմարանում
Բրիսոն

Բրիսոն  (ֆր.՝ Brissogne), կոմունա Իտալիայի Վալե դ'Աոստա մարզում։
Բնակչությունը կազմում է 977 մարդ (2008 թվականի տվյալներով)։ Բնակչության խտությունը՝ 39 մարդ/կմ²։ Տարածքը՝ 25 կմ²։ Փոստային ինդեքս՝ 11020։ Հեռախոսային կոդ՝ 0165։
Բնակավայրի հովանավոր է համարվում սուրբ Կատերինան։


== Ժողովրդագրություն ==
Բնակչության աճ։


== Կոմունայի վարչակազմ ==
Հեռախոսահամար՝ 0165 762611


== Արտաքին հղումներ ==
Վիճակագրության Ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Բալովիտ (հովիտ)

Անվան այլ կիրառումների համար տե՛ս՝ Բալովիտ (այլ կիրառումներ)Բալովիտ, հովիտ Արևմտյան Հայաստանում, Տրապիզոնի նահանգի Համշենի գավառակում, անտառապատ է, հարուստ վայրի կենդանիներով։


== Պատկերասրահ ==

		
		


== Ծանոթագրություններ ==
Էլեն Հագեն

Էլեն Հագեն (շվեդերեն՝ Ellen Hagen, սեպտեմբերի 15, 1873(1873-09-15), Jakob and Johannes parish, Շվեդիա և Ստոկհոլմ - հունվարի 28, 1967(1967-01-28), Täby parish, Täby Municipality, Ստոկհոլմի լեն, Շվեդիա), շվեդ քաղաքական և հասարակական գործիչ, գրող։


== Կենսագրություն ==
Ծնվել է 1873 թվականի սեպտեմբերի 15-ին Ստոկհոլմում հոգևորական և գրող Բերնհարդ Վադստրյոմի ընտանիքում։ Նրա քույրը՝ Ֆրիդա Ստենհոֆը,  ապագա գրող և դրամատուրգ էր։
Սկսել է զբաղվել հասարակական և քաղաքական գործունեությամբ։ 1902 թվականին Ուփսալայում հիմնել է կանանց քաղաքական իրավունքների ազգային ասոցիացիայի տեղական բաժինը (Landsföreningen för kvinnans politiska rösträtt, LKPR) և եղել է նրա նախագահը մինչև 1923 թվականի լուծարումը։ Ազգային մակարդակով մասնակցել է նաև տարբեր շարժումների, այդ թվում՝ ընտրություններում կանանց իրահավասարությունների համար։ Ժամանակակիցները Էլեն Հագենին բնութագրում են որպես լավ խոսնակ։ 1920-1930 թվականներին զբաղվել է խաղաղության և զինաթափման հարցերով։ 1931 թվականին որպես շվեդ պատվիրակ մասնակցել է Փարիզի զինաթափման կոնֆերանսին։ 1938-1946 թվականներին Էլեն Հագենը եղել է լիբերալ կանանց (Liberala kvinnor) հաշմանդամության, իսկ 1936-1963 թվականներին՝ Շվեդիայի կանանց ասոցիացիայի (Svenska Kvinnors Medborgarförbund) նախագահը։
Քաղաքական և հասարակական գործունեության հետ մեկտեղ, Հագենը գրել է կենսագրական գրքեր, այդ թվում, նրա ազգականի՝ Կառլ Վադստրյոմի կենսագրությունը։ Նաև Շվեդիայի տարբեր քաղաքներում սոցիալական հարցերի վերաբերյալ դասախոություններ է արել։
Մահացել է 1967 թվականի սեպտեմբերի 15-ին Տոբյու քաղաքում։


== Ընտանիք ==
Էլենն ամուսնացել է Ռոբերտ Հագենի հետ (1868—1922 թվականներ), որը որոշ ժամանակ եղել է Եվլեբորգ շրջանի նահանգապետը։ Ամուսինները թաղվել են Ուփսալայի հին գերեզմանատանը։ Նրանք եղել են շվեդ դիվանագետ Թորդ Հագենի ծնողները։ Նրանց թոռնուհին՝ Սեսիլիա Հագենը, դարձել է լրագրող և գրող։


== Գրականություն ==
Barbro Hedvall. Susanna Eriksson Lundqvist. red. Vår rättmätiga plats. Om kvinnornas kamp för rösträtt. Förlag Bonnier. ISBN 978-91-7424-119-8.


== Ծանոթագրություններ ==


== Արտաքին հղումներ ==
Ellen Hagen
Ellen Hagen, landshövdingskan på Gävle slott
Liberalakvinnor: Centralorganisationen
Խարի

Խարի (լատ.՝ Alkanna), հավաջիվա, գաղտրիկազգիների ընտանիքի բազմամյա խոտաբույսերի ցեղ։ Տեսակի ներսում կա 64 տեսակ։ Տարածված է Եվրոպայում, Միջերկրական ծովում և Արևմտյան Ասիայում։


== Տարածում ==
Տարածված է Երևանի շրջակայքում, Շիրակի, Սյունիքի մարզերում, Գեղամա լեռնաշղթայի հարավ մասում։ Աճում է չոր, քարքարոտ լանջերին։


== Կենսաբանական նկարագիր ==
Բույսը թավշապատ է, գեղձոտ, կպչուն, հաճախ՝ դեղին։ Ցողունը ճյուղավորվող է, բարձր.՝ 15-40 սմ։ Արմատամերձ տերևները կոթունավոր են, ցողունայինները՝ նստադիր։ Ծաղկաբույլը տերևակալած ոլորք է, ծաղիկները՝ մանր, դեղին։ Ծաղկում է ապրիլ-մայիսին։ Պտուղը մանր, ծռված ընկուզիկ է։


== Բժշկության մեջ ==
Խարին դեղաբույս է, պարունակում է ճարպաթթուներ, ալկալոիդներ, ֆլավոնոիղներ։ Օգտագործում են որպես վերքերն ապաքինող միջոց։ Ներկատու է (բուրդը ներկում է սև, մանուշակագույն, մոխրագույն)։


== Տեսակներ ==
Հայտնի է 40, ՀՀ-ում՝ 1 տեսակ՝ արևելյան խարրի (Alkanna orientalis)։ 


== Ծանոթագրություններ ==
Հրանտ Դանիելյան

Հրանտ Արամի Դանիելյան (դեկտեմբերի 13, 1926(1926-12-13), Մեծշեն, ԼՂԻՄ, Ադրբեջանական ԽՍՀ, ԱԽՖՍՀ, ԽՍՀՄ - հունիսի 18, 2003(2003-06-18), Երևան, Հայաստան), հայ  ռենտգենաբան։ Բժշկական գիտությունների դոկտոր (1975), պրոֆեսոր (1977)։


== Կենսագրություն ==
Հրանտ Դանիելյանը ծնվել է Մեծշեն գյուղում (այժմ՝  Լեռնային Ղարաբաղի Հանրապետության Մարտակերտի շրջան)։ 1951 թվականին ավարտել է Երևանի բժշկական ինստիտուտի բուժ-կանխարգելման ֆակուլտետը։ 1955-1956 թվականներին եղել է Կիրովականի թիվ 1 հիվանդանոցի ռենտգենաճառագայթաբանության բաժանմունքի վարիչի տեղակալ։
1957 թվականից աշխատել է Երևանի բժշկական ինստիտուտի ռենտգենաճառագայթաբանության ամբիոնում, 1957-1994 թվականներին եղել է նույն ամբիոնի վարիչ։ Անդամակցել է Հայկական ասոցիացիայի բժշկական ախտորոշման խորհրդին։
Առաջարկել է կերակրափողի հետազոտման կողմնադրության եղանակ։ Հաստատել է, որ ռենտգենահեռուստատեսային լուսադիտումը, զուգակցված նշանոցով ռենտգենագրության հետ, կերակրափողի հիվանդությունների տարբերակիչ ախտորոշման արդյունավետ եղանակ է։ Ռենտգենաբանական կինեմատոգրությունը նպաստում է կերակրափողի և ստամոքսամուտքի ֆունկցիայի առավել մանրակրկիտ հետազոտմանը։ Շուրջ 135 հրապարակումների հեղինակ է։


== Պարգևներ ==
«Առողջապահության գերազանցիկ» շքանշան


== Երկեր ==
Рентгенотелевизионная кинематография пищевода, Масква, 1969 (համահեղինակ).


== Գրականություն ==
Айриян А. П. Армянские учёные-медики. Ер., 1998 - 276 с. ISBN 99930-1-001-7.


== Ծանոթագրություններ ==
Լելե Փոնս

Էլեոնորա Փոնս (հունիսի 25, 1996(1996-06-25), Կարակաս, Վենեսուելա)՝ ավելի հայտնի որպես Լելե Փոնս, համացանցի աստղ, ամենաշատը ճանաչված իր 6 վայրկյանանոց տեսահոլովակներով։ Փոնսի տեսահոլովակներից շատերը կատակներ են իր ընտանիքի, ընկերների և դասընկերների մասին։ Փոնսը ծնվել է Վենեսուելայում, սակայն տեղափոխվել է ԱՄՆ՝ հինգ տարեկանում։ Հիմա ապրում է ԱՄՆ-ի Ֆլորիդա նահանգի Մայամի քաղաքում։


== Սոցիալական ցանցի գործունեություն ==
Փոնսը իր առաջին հեռախոսը ստացել է 15 տարեկանում և շուտով հայտնաբերել «Vine» ծրագիրը։ Նա ասում է, «ես սկսել եմ տեսահոլովակներ նկարահանել իմ ընկերների հետ և վերջ ի վերջո դարձել պրոֆեսիոնալ այդ գործում։ Սկզբում տեսահոլովակներս նույնիսկ ծիծաղելի չէին,  սակայն ամեն ինչ ժամանակի ընթացքում փոխվեց։» Փոնսն առաջին մարդն էր ով «Vine»-ում ունեցավ 1 միլիարդ դիտումներ։ 2015 թվականի սեպտեմբերի 1-ի հաշվարկներով Փոնսի էջը ունի ամենաշատ դիտումները՝ 6.7 միլիարդից ավել։ Փոնսի էջը ունի 8.2 միլիոնից ավել հետևորդներ և զբաղեցնում է 8-րդ հորիզոնականը։ Փոնսը նաև ստեղծել է «Արա դա Vine-ի համար» ("Do It For The Vine") արտահայտությունը։


== Ծանոթագրություններ ==
Ֆորդ շրջան (Իլինոյս)

Անվան այլ կիրառումների համար տե՛ս՝ Ֆորդ շրջան (այլ կիրառումներ)Ֆորդ շրջան (անգլ.՝ Ford County), ԱՄՆ Իլինոյս նահանգի 102 վարչական միավորներից մեկը։ Ընդհանուր տարածությունը 1.259 կմ² է, բնակչությունը՝ 14.081 մարդ (2010 թ. տվյալներով)։ Շրջկենտրոնն է Փաքստոն բնակավայրը։ Կազմավորվել է 1859 թ.։
Չուրաևո (այլ կիրառումներ)

Չուրաևո, կարող է վերաբերել՝

Չուրաևո - գյուղ Ռուսաստանի Բաշկորտոստան հանրապետության Ալշեևսկի շրջանի կազմում։
Չուրաևո - գյուղ Ռուսաստանի Բաշկորտոստան հանրապետության Միյակինսկի շրջանի կազմում։
Չուրաևո - գյուղ Ռուսաստանի Բաշկորտոստան հանրապետության Միշկինսկի շրջանի կազմում։
Նովոսյոլովկա (գյուղ, Կոնոտոպի շրջան)

Անվան այլ կիրառումների համար տե՛ս՝ ՆովոսյոլովկաՆովոսյոլովկա (ուկրաիներեն՝ Новоселівка), գյուղ Ուկրաինայի Սումիի մարզի Կոնոտոպի շրջանում։
2001 թվականի տվյալներով Նովոսյոլովկա գյուղում բնակվում էր 169 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Էմիլ Զոլայի դիմանկարը

Էմիլ Զոլայի դիմանկարը (ֆր.՝ Portrait d'Émile Zola), ֆրանսիացի գեղանկարիչ Էդուարդ Մանեի կտավը՝ նկարված 1868 թվականին։ Գտնվում է Փարիզի Օրսե թանգարանում։ Կտավի չափերն են 146,5×114սմ։
Կտավում պատկերված է նկարչի ընկերը՝ ֆրանսիացի գրող, հրապարակախոս Էմիլ Զոլան։


== Պատմություն ==
Էմիլ Զոլան առաջին անգամ Մանեի նկարները տեսել է 1863 թվականին «մերժվածների սալոնում» և հենց այդ ժամանակից էլ դարձել է նկարչի արվեստի մոլի երկրպագուն։ Ի դեպ, Մանեի արվեստն այդ շրջանում շատ քննադատությունների էր արժանանում։ 1860-ական թվականներին Զոլան մի քանի հոդված է գրում Մանեի մասին, որոնցում պաշտպանում էր նրան հանիրավի քննադատությունից։
Զոլան ու Մանեն ծանոթացել էին 1866 թվականի մայիսին։ Որոշ ժամանակ անց, ի նշան շնորհակալության, Մանեն առաջարկեց նկարել գրողի դիմանկարը։ Մանեն կտավը ստեղծել է 1868 թվականին Գիյո փողոցում գտնվող իր արվեստանոցում։ Կտավը հանրությանը ներկայացվել է 1868 փարիզյան նշանավոր սալոնում։
Աշխատանքն ավարտելուց հետո Մանեն այն նվիրել է Էմիլ Զոլային։ Զոլայի մահից հետո՝ 1902 թվականին, կտավը մնում է նրա այրուն։ 1918 թվականին Զոլայի այրին պատվիրում է, որ իր մահից հետո կտավը նվիրվի Լուվրին։ Այդպիսով կտավը Լուվրում է հայտնվում 1925 թվականին։ 1986 թվականին այն Լուվրից տեղափոխվում է Օրսե թանգարան։


== Նկարագրություն ==
Էմիլ Զոլան պատկերված է նստած դիրքով, նկարին նայողից կիսաթեք։ Ձեռքին բացված գիրք է (ենթադրաբար՝ Շառլ Բլանի «Գեղարվեստի պատմություն» գիրքը )։ Զոլայի առաջ գրասեղան է՝ լցված գրքերով, ամսագրերով, գրողի ստեղծագործությանը կապված այլ իրերով։ Դրանց թվում է Զոլայի «Գեղարվեստի նոր ուղի։ Էդուարդ Մանե» գրքույկը։ Սեղանից վերև՝ պատի վրա, կարելի է նկատել Մանեի «Օլիմպիա» կտավի սև-սպիտակ տարբերակը, որը մասամբ փակում է Վելասկեսի «Հարբածները կամ Դիոնիսոսի հաղթանակը» կտավը և Ուտագավա Կունիակիի՝ ճապոնացի ըմբշամարտիկ պատկերող գունավոր փորագրությունը։


== Ծանոթագրություններ ==


== Արտաքին հղումներ ==
Մանե։ Էմիլ Զոլայի դիմանկարը
Խոշըկան

Խոշըկան, գյուղ Արևմտյան Հայաստանում, Բիթլիսի վիլայեթի Խուլփի գավառակում կամ Խիանքի գավառակում։ Գտնվում էր Ֆարկին գյուղաքաղաքից 19 կմ հյուսիս, սարավանդի վրա՝ Բաթման գետի աջ ափից 6 կմ արևմուտք։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Բրովարի (այլ կիրառումներ)

Բրովարի, կարող է վերաբերել՝

Բրովարի - գյուղ, Ուկրաինայի Խմելնիցկիի մարզի Կամենեց-Պոդոլսկիի շրջանում
Բրովարի - քաղաք, Ուկրաինայի Կիևի մարզի Բրովարի շրջանում
Կուգանակբաշ

Կուգանակբաշ (ռուս.՝ Куганакбаш, բաշկիրերեն՝ Ҡуғанаҡбаш), գյուղ Ռուսաստանի Բաշկորտոստան հանրապետության Ստերլիբաշևսկի շրջանի կազմում։
Բնակչությունը 2009 թվականին գրանցված տվյալներով կազմում էր 844 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մարիա Գրացիա Կուչինոտտա

Մարիա Գրացիա Կուչինոտտա (իտալերեն՝ Maria Grazia Cucinotta, հուլիսի 27, 1968(1968-07-27), Մեսինա, Սիցիլիա), իտալացի դերասանուհի, պրոդյուսեր և մոդել։


== Կենսագրություն ==
1995 թվականի հոկտեմբերի 8-ին Մարիան ամուսնացավ Ջուլիո Վիոլատիի (իտալերեն՝  Giulio Violati) հետ։ Նրանք ունեն դուստր՝ Ջուլիա (իտալերեն՝  Giulia):


== Կարիերա ==
1987 թվականին «Միսս Իտալիա» մրցույթում գրավեց 3 տեղը։ 1990 թվականին առաջնաելույթ ունեցավ հեռուստատեսության մեջ։ Մարիան միջազգային ճանաչում ստացավ «Փոստատար» ֆիլմում իր դերից հետո։ 1999 թվականին նա նկարահանվեց «Ամբողջ աշխարհն էլ քիչ է» ֆիլմում, ինչպես նաև հայտնվեց «Սոպրանոյի տոհմը» հեռուստասերիալի «Իզաբելլա» սերիայում։ 2005 թվականին հնչյունավորեց Սայդշոու Բոբի հարս` Ֆրանչեսկային, «Սիմփսոնները» մուլտսերիալի «Italian Bob» սերիայում։ Մարիան նկարահանվել է ավելի քան 73 ֆիլմերում և հեռուստասերիալներում։


== Նվաճում ==
1998 - «New York International Independent Film & Video Festival» մրցանակ «Լավագույն դերասանուհի դրամատիկական ֆիլմում» կատեգորիայում («A Brooklyn State of Mind»)
2005 - «Kineo Awards» մրցանակ «Leo Cut Trilogy Award» կատեգորիայում
2005 - «Capri Peace Award» («Անտեսանելի երեխաները») մրցանակ
2007 - «Capri Peace Award» մրցանակ
2012 - «Italian National Syndicate of Film Journalists» մրցանակ «Best New Short Film Director» («Il maestro») կատեգորիայում


== Ծանոթագրություններ ==


== Արտաքին հղումներ ==
Мария Грация Кучинотта (անգլ.) Internet Movie Database կայքում
Мария Грация Кучинотта Թվիթթերում
Աստերոիդների ցանկ (85001-85100)

Աստերոիդների ցանկ (84901-85000)  • Աստերոիդների ցանկ  • Աստերոիդների ցանկ (85101-85200)
 Աստերոիդների ցանկ (84901-85000)  • Աստերոիդների ցանկ  • Աստերոիդների ցանկ (85101-85200)


== Աղբյուր ==
«Discovery Circumstances: Numbered Minor Planets (85001)-(90000)»։ www.minorplanetcenter.net
Հակոբ Տատրյան բեյ

Հակոբ Տատրյան բեյ (1853, Կեսարիա, Թուրքիա - 1936, Կադը), հայ բժիշկ, վիրաբույժ, մանկաբարձ և ներքին հիվանդությունների մասնագետ։


== Կենսագրություն ==
Ծնվել է 1853 թվականին, Անկարայի նահանգի Կեսարիայի գավառի կենտրոն Կեսարիա քաղաքում։
Ավարտել է Կեսարիայի պետական վարժարանը։ 1878 թվականին ավարտել է Կ. Պոլսի Կայսերական զինվորական բժշկական վարժարանը։
Եղել է փոքր վիրահատությունների վիրաբույժ, մանկաբարձ և ներքին հիվանդությունների մասնագետ։
1888-1898 թվականներին հատուկ ծառայության («հըզմեթի մախսուսե») մեջ է եղել Բաղ­դա­դում, Մու­սու­լում, Բաս­րայում և դրանց շրջակայքում։
1898 թվականին վերադարձել է Կեսարիա, ամուսնացել և մեկ որդի ու երկու դուստր է ունեցել։
Պաշտոնավարել է Թրակիայի Քրքլարելիի, Չորլուի և Ուզուն քեոփրյուի զինվորական հիվանդանոցներում։ Եղել է Մարմարա-Էրեյլիի զինվորական հիվանդանոցի բժշկապետը։
1912-1913 թվականներին Բալկանյան պա­տե­րազ­մի ժամանակ զինվորական բժիշկ է ծառայել Յանիայում, որտեղ և վիրավորվել է և գերի ընկել։ Պատերազմն ավարտվելուց հետո ազատվել է և Կ. Պոլիս եկել։
1914 թվականին Առաջին աշխարհամարտի ժամանակ կրկին զորակոչվել է օսմանյան բանակ։ 1914-1916 թվականներին եղել է Սելիմիեի զորանոց-հիվանդանոցի բժշկապետը։ 1916 թվականին զորացրվել է և թոշակի անցել գնդապետի (միրալայ-ալբայ) աստիճանով։ Որոշ ժամանակ Կ. Պոլսի Կադըգյուղ թաղամասի քաղաքային բժիշկ է աշխատել։ Եղել է փորձառու բժիշկ և հարգված քաղաքացի։
Մահացել է 1936 թվականին, Կադը գյուղում՝ 83 տարեկանում։ Հուղարկավորությունը կատարվել է զինվորական պատիվներով։


== Պար­գև­ներ ==
Պարգևատրվել է արքունիքի և սպայակույտի շքանշաններով։


== Գրականություն ==
Շիկահեր Վարդ, Կիսադարեան պատմութիւն թրքահայ բժշկութեան, 1923-1975, Իսթանպուլ, 1975։


== Աղբյուրներ ==
Հարություն Մինասյան,  Օսմանյան կայսրությունում և Թուրքիայի Հանրապետությունում բռնաճնշումների և ցեղասպանության ենթարկված հայ բժիշկներ, Երևան, «Լուսաբաց», 2014 — 520 էջ։
Աբականի տափաստան

Աբականի տափաստան, տափաստանային լանդշաֆտ, Աբական գետի և նրա վտակների շրջակայքի հարթավայրերը զբաղեցնող տարածք։ Գտնվում է Ենիսեյ գետի ձախ ափին Մինուսինսկի գոգավորությունում, Խակասիա Ռուսաստան։
Ծովի մակերևույթից միջին բարձրությունը 200-500 մ. Ռելիեֆը մեծ մասամբ հարթավայրային, արևմտյան հատվածում գերակշռում են բլրային տեղանքը։ Տարածքի գերակշիռ մասը հերկված հողեր են։
Զարեչնի (Զերնոգրադի շրջան)

Անվան այլ կիրառումների համար տե՛ս՝ Զարեչնի (այլ կիրառումներ)Զարեչնի (ռուս.՝ Заречный), գյուղակ (խուտոր) Ռուսաստանի Դաշնության Ռոստովի մարզի Զերնոգրադի շրջանում։ Մտնում է Գուլյայ-Բորիսովսկի գյուղական համայնքի կազմի մեջ։
Կանցերոֆոբիա

Կանցերոֆոբիա (լատ.՝ cancer և հունարեն՝ φόβος, «վախ»), ինչպես նաև կարցինոֆոբիա՝ իռացիոնալ վախ հիվանդանալ չարորակ նորագոյացություններով, նոզոֆոբիայի տարատեսակ (վախ հիվանդանալուց)։ Հանդիպում է նևրոզների, օբսեսիայի, փսիխաստենիայի, սևամաղձային նևրոզի դեպքում։
Կանցերոֆոբիան հաճախ առաջանում է փսիխոգեն։ Քաղցկեղի պատճառով հարազատի մահից հետո կամ հիվանդի ստուգման ընթացքում բժշկի անզգույշ խոսքը կարող է հիվանդի մոտ միտք առաջանալ, որ նա հիվանդ է քաղցկեղով։ Ցանկացած հիվանդության ախտանիշ, կանցերոֆոբիայով տառափողները մեկնաբանում են որպես ուռուցքի առաջացում, ինչը նրանց մոտ առաջացնում է խուճապ, իսկ քաղցկեղի մասի ցանկացած հիշատակություն հանգեցնում է տրամադրության անկման։
Չարորակ ուռուցքների առկայությունը ստուգելու համար հետազոտությունների անցումը, որպես կանոն չի թեթևացնում կանցերոֆոբիան. հիվանդների մոտ հաճախ միտք է ծագում, որ բժիշկները ճիշտ ախտորոշումը չեն ասում, քանի որ նա բժշկի է դիմել շատ ուշ և այլևս հնարավոր չէ նրան օգնել։


== Ծանոթագրություններ ==


== Արտաքին հղումներ ==
Կանցերոֆոբիա՝հոդված PsyPortal հոգեբանական պորտալում
Ֆուտբոլային լիգայի գավաթի եզրափակիչ 1971

Ֆուտբոլային լիգայի գավաթի եզրափակիչ 1971, Ֆուտբոլային լիգայի գավաթի 11-րդ խաղարկությունն է, որում հաղթեց «Տոտտենհեմ Հոտսպուր» ֆուտբոլային ակումբը 2–0 հաշվով՝ «Աստոն Վիլլային»։ Խաղը կայացավ Լոնդոնի Ուեմբլի մարզադաշտում։
Կալտիմանովո

Կալտիմանովո (ռուս.՝ Калтыманово, բաշկիրերեն՝ Ҡалтыман), գյուղ Ռուսաստանի, Բաշկորտոստան հանրապետության Իգլինսկի շրջանի կազմում։
Բնակչությունը 2009 թվականին գրանցված տվյալներով կազմում էր 659 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Լաբրինթ

Թիմոթի Մակքենզի (անգլ.՝ Timothy McKenzie, հունվարի 4, 1989(1989-01-04), Հակնի, Մեծ Լոնդոն, Անգլիա, Միացյալ Թագավորություն, ավելի հայտնի է բեմական Labrinth  անունով), բրիտանացի հեղինակ-կատարող և երաժշտական պրոդյուսեր։


== Կենսագրություն և կարիերա ==
Թիմոթի Մակքենզին ծնվել է 1989 թվականի հունվարի 4-ին Լոնդոնի Հաքնի բորոյում։ Սովորել է «Stoke Newington School» դպրոցում և հենց դպրոցական տարիներին սկսել իր երաժշտական կարիերան։ 2009 թվականին նա մասնակցել է երգերի ստեղծմանը այնպիսի կատարողների համար, ինչպիսիք են Master Shortie, Wretch 32, Chip, Maverick Sabre, Դևլին, Թայնի Թեմպա և ուրիշներ։ 2010 թվականին Թիմոթին պայմանագիր է կնքել Սայմոն Քաուելի հետ՝ Syco լեյբլով։ Այսպիսով նա դարձավ առաջինը 6 տարիների ընթացքում, ում հաջողվեց դա անել՝ չմասնակցելով The X Factor-ին։
Լաբրինթի առաջին սինգլը՝ «Let the Sun Shine» անունով, թողարկվել է 2010 թվականի սեպտեմբերի 24-ին, իսկ դեբյուտային ալբոմը՝ «Electronic Earth» ներկայացվել է 2012 թվականի ապրիլի 2-ին։ 2014 թվականին թողարկվել են «Let It Be» և «Jealous» երգերը, ընդգրկված դեռևս չթողարկված «Take Me to the Truth» ալբոմում։
Թիմոթին համագործակցում է համաշխարհային ճանաչում ունեցող երաժիշների ու երգիչների հետ, այդ թվում՝ The Weeknd, Ռիհաննա, Աշեր, Թայնի Թեմպա, Էդ Շիրան, Էմելի Սանդե, Kygo, Նոա Սայրուս, Սիա Ֆուրլեր և այլոց։


== Սկավառակագրություն ==
Ստուդիական ալբոմներ

Electronic Earth (2012)
Take Me to the Truth (թողարկումը սպասվում է)
Labrinth, Sia & Diplo Present... LSD (2019)Մինի-ալբոմներ

iTunes Festival: London 2012 (2012)
Atomic (2013)


== Ծանոթագրություններ ==


== Արտաքին հղումներ ==
labrinthofficial.com . պաշտոնական կայք (անգլ.)
ՀՀ քաղաքացիական ավիացիայի կոմիտե

Հայաստանի քաղաքացիական ավիացիայի կոմիտեն օդային տրանսպորտի բնագավառի կանոնակարգման, քաղաքացիական ավիացիայի և ոչ ռազմական պետական ավիացիայի գործունեության, օդային երթևեկության սպասարկման, ավիացիոն անվտանգության, թռիչքային անվտանգության, ինչպես նաև ավիացիայի բնագավառում շահագործվող վերգետնյա միջոցների և մատուցվող ծառայությունների ապահովության ու անվտանգության կանոնակարգման, ավիացիոն ծառայությունների և Հայաստանում գործող ավիացիոն ենթակառուցվածքների վերահսկողության իրականացման ոլորտում նախարարությանը ենթակա պետական կառավարման մարմինն է։


== Ընդհանուր տեղեկատվություն ==
Հայաստանի քաղաքացիական ավիացիայի կոմիտեի նախագահ

Տաթևիկ ՌևազյանԿոմիտեի նախագահի տեղակալ

Գալուստ Պողոսյան


== Արտաքին հղումներ ==
Հայաստանի քաղաքացիական ավիացիայի կոմիտեի պաշտոնական կայք էջը
Տեղեկատու էջ Հայաստանի քաղաքացիական ավիացիայի կոմիտեի մասին
Երեք ոսկե կանոն

Երեք ոսկե կանոն, 1986 թվականին «Հայֆիլմ» (ՀԽՍՀ պետավտոտեսչության պատվերով) կինոստուդիայում նկարահանված հայկական ֆիլմ։


== Սյուժե ==
Ընտանիքի հայրը՝ Ազատը, ուղևորության ընթացքում հնարավոր վթարներից խուսափելու համար սեփական մեքենան վարում է, լարելով ողջ ուժերը, երեք ոսկե կանոնները չխախտելով։


== Դերերում ==
Ժ. Ավետիսյան, Ա. Գասպարյան


== Ծանոթագրություններ ==
Պատիշեն

Պատիշեն, գյուղ Արևմտյան Հայաստանում, Էրզրումի վիլայեթի Էրզրումի գավառում։ Գտնվում էր Էրզրում քաղաքից 11 կմ հյուսիս-արևմուտք։


== Պատմություն ==
Գյուղն ավերվել է 1915 թվականի Մեծ եղեռնի ժամանակ։


== Բնակչություն ==
1909 թվականին ուներ 34 տուն՝ 310 բնակչով, որից 278-ը՝ հայեր։


== Տնտեսություն ==
Բնակչության հիմնական զբաղմունքը հողագործությունն ու արհեստներն (որմնադրություն, հյուսնություն) էր։


== Պատմամշակութային կառույցներ ==
Պատիշենն ուներ Ս. Գևորգ անունով եկեղեցի։


== Կրթություն ==
Գյուղում գործում էր հայկական դպրոց։


== Անվանի մարդիկ ==
Պատիշենում է ծնվել ֆիզիկոս Մ. Կյուրեղյանը (1907-?):


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Բոստի

Բոստի, գյուղ Արևմտյան Հայաստանում, Էրզրումի վիլայեթի Կամախի գավառակում։


== Բնակչություն ==
XIX դարի վերջին գյուղը թրքաբնակ էր։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Աստերոիդների ցանկ (130701-130800)

Աստերոիդների ցանկ (130601-130700)  • Աստերոիդների ցանկ  • Աստերոիդների ցանկ (130801-130900)
 Աստերոիդների ցանկ (130601-130700)  • Աստերոիդների ցանկ  • Աստերոիդների ցանկ (130801-130900)
Ռադչենկո

Ռադչենկո (ռուս.՝ Радченко (Тверская область)), քաղաքատիպ ավան, որը գտնվում է  Ռուսաստանի Տվերի մարզի Կոնակովսկի շրջանում։ 
Բնակչությունը` 1354 մարդ (2020 թվական)։


== Աշխարհագրություն ==
Ավանը գտնվում է Իվանկովյան ջրամբարի եզրին, հեռու է մարզային կենտրոնից 32 կմ դեպի հարավ-արևելք, Ռեդկինո երկաթուղու կայարանից 7 կմ հեռու է Մոսկվա-Սանկտ Պետերբուրգ գծից։ Ջրամբարի միջով լաստանավային գետանց է։ 


== Պատմություն ==
Հիմնադրվել է 1921 թվականին, աշխարհում առաջին տորֆային փորձակայանի շինարարության հետ։ 1965 թվականին ՌԽՖՍՀ զինված ուժերի նախագահության հրամանագրով Բուրատինո ավանը վերակոչել են Ռադչենկո։ Վերակոչվել է ի պատիվ խորհրդային տորֆային արդյունաբերության կազմակերպիչներից մեկի` Իվան Ռադչենկոյի։     
Քաղաքատիպ ավանի կարգավիճակ է ստացել 1939 թվականից։ 


== Տնտեսություն ==
Աշխատում է «Ռադչենկո-տորֆ» գիտակենտրոնը, փորձարարական մեքենաների գործարանը և "Բայկալ" Սահմանափակ պատասխանատվության ընկերության մխոցային պոմպերի գործարանը։     


== Տեսարժանություն ==
Ավանում կա տորֆային արդյունաբերության թանգարան, ինչպես նաև պահպանվել է Ռադչենկո ընտանիքի տունը, որտեղ 1926 թվականին իջևանում էր Նադեժդա Կրուպսկայան։  


== Ծանոթագրություններ ==
Էլսե Հալինգ

Էլսե Հալինգ (նորվ.՝ Else Halling, հուլիսի 3, 1899(1899-07-03), Էվրե Էյկեր, Բուսկերուդ, Նորվեգիա - փետրվարի 14, 1987(1987-02-14), Օսլո, Նորվեգիա), նորվեգացի տեքստիլ նկարիչ։ Հայտնի է հին նորվեգական գոբելենների վերականգնման և Թրոնհեյմում, Դրամենում և Օսլոյում մանածագործություն դասավանդելու համար։ Պատկերազարդել է պետական կառույցներ, ինչպիսիք են Օսլոյում գտնվող Թագավորական պալատը, Աքերսհուս ամրոցը, Սթորթինգի շենքը և Օսլոյի քաղաքապետարանը։


== Կենսագրություն ==

Հալինգը ծնվել է Էվրե Էյքերում՝ քահանա Յոհանես Սվենսենի և Մարի Հալինգի ընտանիքում։ Նա քահանա և աշխատանքային շարժման ռահվիրա Հոնորոտուս Հալինգի տատիկն է, մանկավարժ Սիգուրդ Հալինգի զարմուհին։ Մահացել է Օսլոյում 1987 թվականին։


== Գործունեություն ==
Հալինգը սովորել է Քրիստիանիայում Նորվեգիայի արհեստագործական և արվեստի արդյունաբերության ազգային ակադեմիայում, հետագայում ուսումնասիրություններ է կատարել Շվեդիայում, Դանիայում, Ֆինլանդիայում, Ֆրանսիայում և Ավստրիայում։ 1925-1928 թվականներին Թրոնհեյմում ղեկավարել է մանածագործության մասնավոր դպրոց, 1931-1934 թվականներին 
դասավանդել է Դրամենում, 1936-1940 թվականներին Օսլոյում ունեցել է իր մասնավոր դպրոցը։ Համագործակցել է  Նորվեգիայի դեկորատիվ արվեստի եւ դիզայնի թանգարանի հետ, վերականգնել հին նորվեգական գոբելեններ՝ օգտագործելով  ներկման հին տեխնիկա և spælsau տեսակի ոչխարի մանվածք։ 1941-1963 թվականներին գոբելենագործություն է դասավանդել Statens Kvinnelige Industriskole-ում։ 1951-1968 թվականներին եղել է Norsk billedvev ստուդիայի գեղարվեստական ղեկավար, որի միջոցով պատկերազարդել է մի շարք պետական կառույցների, այդ թվում` Թագավորական պալատի, Աքերսհուս ամրոցը, Սթորթինգի շենքը և Օսլոյի քաղաքապետարան շենքերը։
Հալինգի նախագծած գորգերից են St. Hallvard (դիազյներ՝ Էլսե Պուլսոն), Bataljer på Lilletorvet (դիազյներ՝ Կորե Յոնսբորգ), Sagbruket (Յոնսբորգ) և Kjølhalingsplassen (Յոնսբորգ), բոլորը գտնվում են Օսլոյի քաղաքապետարանում։
Օսլոյի թագավորական պալատում գտնվող Kongeteppet աշխատանքի դիզայները Ալֆ Ռոլֆսենն է, իսկ Սթորթինգի շենքի երեք գորգերը Solens gang նախագծել է Քարեն Հոլսմարկը։ Ֆինլանդիայի պառլամենտում գտնվող Heroica աշխատանքը նախագծել է Հոկոն Սթենստադվոլդը։


== Մրցանակներ ==
Պարգևատրվել է Հայրենիքին մատուցած ծառայությունների համար ոսկե մեդալով, 1967 թվականին՝ Սուրբ Օլաֆի 1-ին աստիճանի ասպետի շքանշանով։


== Գրականություն ==
Parmann Øistein (1982)։ Norsk billedvev – et atelier og en epoke 
Hafting G.S. (1983)։ «Else Halling-epoken i norsk billedvev»։ Norsk husflid (1) 


== Ծանոթագրություններ ==
Պրյաժա (քաղաքատիպ ավան, Պրյաժինսկի շրջան)

Պրյաժա (ռուս.՝ Пряжа, կարել.՝ Priäžä, ֆիններեն՝ Prääsä), քաղաքատիպ ավան Ռուսաստանի Կարելիայի հանրապետության Պրյաժինսկի շրջանի կազմում։
Բնակչությունը 2010 թվականին գրանցված տվյալներով կազմում էր 3675 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Գոմս (Լազիստանի գավառ)

Անվան այլ կիրառումների համար տե՛ս՝ Գոմս (այլ կիրառումներ)Գոմս, գյուղ Օսմանյան կայսրությունում, Տրապիզոնի վիլայեթի Լազիստանի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն
Ասյա Օդաբաշյան

Ասյա Անուշավանի Օդաբաշյան (ապրիլի 1, 1924(1924-04-01), Ղարաքիլիսա, Ալեքսանդրապոլի գավառ, Հայկական ԽՍՀ, ԱԽՖՍՀ, ԽՍՀՄ - փետրվարի 12, 1998(1998-02-12), Երևան, Հայաստան), հայ պատմաբան, ազգագրագետ։ Պատմական գիտությունների դոկտոր (1995):


== Կենսագրություն ==
Ասյա Օդաբաշյանը ծնվել է 1924 թվականին Ղարաքիլիսայում։ 1946 թվականին ավարտել է Երևանի պետական համալսարանը։ 1959-1998 թվականներին աշխատել է ՀՀ ԳԱԱ Հնագիտության և ազգագրության ինստիտուտում, եղել է ազգագրության բաժնի ավագ, ապա` առաջատար գիտաշխատող։
Աշխատությունները վերաբերում են հայոց հոգևոր մշակույթին, մասնավորապես` ժողովրդական տոներին ու դրանց առնչվող հավատալիքներին սովորույթներին ու ավանդույթներին։


== Երկեր ==
Ամանորը հայ ժողովրդական տոնացույցում /Ա. Ա. Օդաբաշյան։ ՀՍԱՀ ԳԱԱ, Հնագիտության և ազգագրության ինստիտուտ, Երևան։ ՀՍԱՀ ԳԱԱ «Գիտություն», 1978
Տիեզերական ծառը հին հայոց դիցաբանական համակարգում
Օդաբաշյան, Ասյա Անուշավանի (1995) Հայոց ժողովրդական հավատալիքները /կազմը և ծիսակարգը/


== Ծանոթագրություններ ==
Ղուկաս Ղուկասյանի հուշարձան (Ղուկասավան)

Ղուկաս Ղուկասյանի հուշարձան, հեղափոխական-կուսակցական գործիչ Ղուկաս Ղուկասյանին նվիրված հուշարձան Արարատի մարզի Ղուկասավան գյուղում։


== Պատմություն ==
Հուշարձանը տեղադրվել է 1972 թվականին։ Գտնվում է Ղուկասավան գյուղի դպրոցի հարևանությամբ՝ Տ-2-14 մարզային նշանակության ճանապարհի վրա։ Ընդգրկված է Ղուկասավանի պատմության և մշակույթի անշարժ հուշարձանների ցանկում։


== Հեղինակ ==
Քանդակագործ՝ Արտո Չաքմաքչյան


== Ծանոթագրություններ ==
Կորբինի Իվանի

Կորբինի Իվանի (ուկրաիներեն՝ Корбині Івани), գյուղ Ուկրաինայի Խարկովի մարզի Բոգոդուխովի շրջանում։ Հիմնադրվել է 1760 թվականին։
2001 թվականի տվյալներով Կորբինի Իվանի գյուղում բնակվում էր 277 մարդ։ Բնակավայրը զբաղեցնում է 1,69 կմ² տարածք։ Բնակչության խտությունը կազմում էր 163,91 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մինդիգուլովո

Մինդիգուլովո (ռուս.՝ Миндигулово, բաշկիրերեն՝ Мәндәғол), գյուղ Ռուսաստանի Բաշկորտոստան հանրապետության Բուրզյանսկի շրջանի կազմում։
Բնակչությունը 2009 թվականին գրանցված տվյալներով կազմում էր 112 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մահանալու ժամանակն է (ֆիլմ)

«Մահանալու ժամանակն է» (անգլ.՝ A Time to Die) կամ «Յոթ գերեզման Ռոգանի համար», ռեժիսորներ Մեթ Ցիմբերի և Ջոն Տորնատորի նկարահանած պատերազմի մասին ֆիլմը, որի գլխավոր դերերում հանդես են գալիս Էդվարդ Ալբերտը, Ռեքս Հարիսոնը և Ռոդ Թեյլորը։ Նկարահանվել է 1979 թվականին՝ Մարիո Պյուզոյի «Վեց գերեզման դեպի Մյունխեն ճանապարհին» վեպի հիման վրա։


== Սյուժե ==
Ֆիլմում ներկայացված է 1948 թվականը։ Երկրորդ համաշխարհային պատերազմի վետերան Մայքլ Ռոժեն ուզում է վրեժ լուծել իր կնոջ մահվան համար, որին սպանել էին նացիստները (չորս գերմանացիներ, սիցիլիացի և հունգարացի զինվորները)։ Նրան օգնում են ԿՀՎ-ի աշխատակից Ջեք Բեյլին և ավելի ուշ նրանց միացած Դորան։


== Դերերում ==
Էդվարդ Ալբերտ՝ Մայքլ Ռոժե
Ռեքս հարիսոն՝ Վան Օսթեն
Ռոդ Թեյլոր՝ Ջեք Բեյլի
Ռաֆ Վալլոնե՝ Ջենկո Բարի
Լինն Ստոկե՝ Դորա
Թոմ Վան Բիկ՝ Ջոն Շմիդտ
Մյուսի Վիսսեր՝ միսիս Ռոժե


== Նկարահանող խումբ ==
Ռեժիսոր՝ Մեթ Ցիմբեր
Սցենարիստներ՝ Մեթ Ցիմբեր, Վիլի Ռասել և Ջոն Գոֆ
Պրոդյուսեր՝ Չարլզ Լի
Օպերատորներ՝ Թոմաս Դենով և Էդուրադ Վան դեր Էնդեն
Կոմպոզիտորներ՝ Էնիո Մորիկոնե և Ռոբերտ Ռեգլենդ
Մոնտաժ՝ Բայրոն Բրանդտ և Ֆրեդ Չուլակ
Նկարահանողներ, բեմադրողներ՝ Ֆրենկ Ռոզեն և Ջոն Թոմսոն


== Արտաքին հղումներ ==
«Время умирать»(անգլ.) ֆիլմը Internet Movie Database կայքում


== Ծանոթագրություններ ==
Վերեդինիա

Վերեդինիա (պորտ.՝ Veredinha), համայնք Բրազիլիայում՝ Մինաս Ժերայս նահանգի կազմում։ Գտնվում է Մինաս Ժերայս նահանգի Հարավ-արևմտյան մասում։ Մտնում է Անդրելանդիյա գավառի կազմի մեջ։ Բնակչությունը կազմում է 5732 մարդ՝ 2007 թվականի տվյալներով։ Գրավում է 635,262 կմ2 տարածք։ Բնակչության խտությունը կազմում է՝ 8,8 մարդ/կմ2։


== Պատմություն ==
Քաղաքը հիմնադրվել է 1995 թվականի դեկտեմբերի 22-ին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝ 15.010.769,00 ռեալ (տվյալները Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 2.759,84 ռեալ (տվյալները Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,669 (տվյալները ՄԱԿ-ի զարգացման ծրագրի)։
Քրոուլի շրջան (Կոլորադո)

Քրոուլի շրջան (անգլ.՝ Crowley County), ԱՄՆ Կոլորադո նահանգի 64 վարչական միավորներից մեկը։ Ընդհանուր տարածությունը 2073 կմ² է, բնակչությունը՝ 5823 մարդ (2010 թ. տվյալներով)։ Շրջկենտրոնն է Օրդուեյ բնակավայրը։ Կազմավորվել է 1911 թ.։
Շիբնևո (այլ կիրառումներ)

Շիբնևո, կարող է վերաբերել՝

Շիբնևո - գյուղ Ռուսաստանի Սմոլենսկի մարզի Շումյաչինսկի շրջանի կազմում։
Շիբնևո - գյուղ Ռուսաստանի Սմոլենսկի մարզի Տյոմկինսկի շրջանի կազմում։
Յագոտինի շրջան

Յագոտինի շրջան (ուկրաիներեն՝ Яготинський район), շրջան Ուկրաինայի Կիևի մարզում։
Ստեղծվել է 1923 թվականին։ Վարչական կենտրոնը՝ Յագոտին։


== Աշխարհագրություն ==
Շրջանի տարածքի մակերեսը կազմում է 793 կմ²։


== Բնակչություն ==
2006 թվականի մարդահամարի արդյունքներով շրջանում բնակվում էր 40795 մարդ։ Բնակչության խտությունը կազմում էր 51,44 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Պետական վիճակագրական ծառայության կայքը (ուկր.)
Բանգլադեշի նախագահների ցանկ

Բանգլադեշի նախագահների ամբողջական ցանկը երկրի Սահմանադրության ընդունումից հետո։


== Բանգլադեշի նախագահներ ==
     Ավամի Լիգա
     Ազգայնական կուսակցություն     Ջատյա


== Ծանոթագրություններ ==


== Արտաքին հղումներ ==
Rulers — Bangladesh
The President House of Bangladesh Archived 2010-08-13 at the Wayback Machine.
(2403) Շումավա

(2403) Շումավա (անգլ.՝ Sumava), աստերոիդ աստերոիդների հիմնական գոտում։ Հայտնաբերվել է 1979 թվականի սեպտեմբերի 25-ին Անտոնին Մրկոսի կողմից Կլետում։
Միջին հեռավորությունը Արեգակից կազմում է 2,54798 ա. մ., առավելագույնը մոտենում է 2,2195 ա. մ. հեռավորության վրա և հեռանում 2,8764 ա. մ.։ Արեգակի շուրջ մեկ ամբողջական պտույտ է կատարում 1485,57 երկրային օրվա ընթացքում, իր ուղեծրով շարժվելով միջինում 0,242332 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,3° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2403) Շումավա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Լյուքսեմբուրգի ֆուտբոլի առաջնություն 1925-1926

Լյուքսեմբուրգի ֆուտբոլի առաջնություն 1925-1926, Լյուքսեմբուրգի 16-րդ ֆուտբոլի առաջնությունը։ Մրցաշարի չեմպիոն է դարձել «Ռեդ Բոյզը»։ Մրցաշարին մասնակցել է 8 թիմ։


== Մրցաշարային աղյուսակ ==


== Արտաքին հղումներ ==
Վիճակագրությունը RSSSF կայքում
Նովու Օրիզոնտի (Բաիա)

Նովու Օրիզոնտի (պորտ.՝ Novo Horizonte), համայնք Բրազիլիայի հյուսիսարևելյան տարածաշրջանում՝ Բաիա նահանգի կազմում։ Գտնվում է Հյուսիս-կենտրոնական նահագի Բաիա մարզում։ Մտնում է Բոկիրա գավառի կազմի մեջ։ Բնակչությունը կազմում է 7275 մարդ՝ 2006 թվականի տվյալներով։ Գրավում է 612,451 կմ2 տարածք։ Բնակչության խտությունը՝ 11,9 մարդ/կմ²։


== Վիճակագրություն ==
Համախառն ներքին արդյունքը, 2004 թվականի դրությամբ, կազմում է՝ 17.145.845,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 2.187,25 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը 2000 թվականի դրությամբ կազմում է՝ 0,658 (տվյալները՝ ՄԱԿ-ի զարգացման ծրագրի)։


== Ծանոթագրություններ ==
Վերբովսկի գյուղական խորհուրդ (Խարկովի մարզ)

Վերբովսկի գյուղական խորհուրդ  (ուկրաիներեն՝ Вербівська сільська рада), Ուկրաինայի Խարկովի մարզի Բալակլեյսկի շրջանում։
2001 թվականի տվյալներով Վերբովսկի գյուղական խորհրդում բնակվում էր 3515 մարդ։ Բնակավայրը զբաղեցնում է 49.87 կմ² տարածք։ Բնակչության խտությունը կազմում էր 70.48 մարդ/կմ²։ Խորհրդում կա 1 բնակավայր։ 


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Մատապոսուելոս

Մատապոսուելոս (իսպ.՝ Matapozuelos), մունիցիպալիտետ Իսպանիայում։ Գտնվում է Բալյադոլիդ պրովինցիայի Կաստիլա և Լեոն ինքնավար մարզերի կազմում։ Մունցիպիլատետը մտնում է Տերրա դե Մեդինա շրջանում։ Տարածքը կազմում է 50,5 կմ2, բնակչությունը՝ 1053 մարդ (2010 թվականի տվյալներով)։ Պրովինցիայի վարչական կենտրոնից հեռու է 26 կմ։


== Պատկերասրահ ==

		


== Արտաքին հղումներ ==
Պաշտոնական էջ(չաշխատող հղում)
Դաշտ (Արմավիրի մարզ)

Անվան այլ կիրառումների համար տե՛ս՝ Դաշտ (այլ կիրառումներ)Դաշտ, գյուղ Հայաստանի Արմավիրի մարզի Վաղարշապատի տարածաշրջանում, Վաղարշապատ քաղաքից մոտ 5 կմ հյուսիս։


== Աշխարհագրություն ==
Հեռավորությունը Վաղարշապատից՝ 6 կմ, մարզկենտրոնից 27 կմ հեռավորության վրա։ Գյուղը հիմնադրվել է 1926 թ-ին Օշականի հանդամասում և ունեցել է Փոքր Օշական անվանումը։ Գյուղի շրջակայքում են գտնվում տեղացիների կողմից «Արդար Դավիթ» կոչված կիկլոպյան ամրոցի ավերակները՝ մ.թ.ա. 2-1 հազարամյակ։ Գյուղը տեղադրված է Միջինարաքսյան հարթավայրում՝ ծովի մակարդակից 945 մ բարձրության վրա։ Կլիման չոր խիստ ցամաքային է։ Ձմեռները սկսվում են դեկտեմբերի կեսերին, հունվարյան միջին ջերմաստիճանը տատանվում է -3-ից -5 °C։ Ամառը տևական է՝ մայիսից մինչև հոկտեմբեր, օդի միջին ամսական ջերմությունը հասնում է 24-ից 26 °C, իսկ առավելագույնը՝ 42 °C։ Հաճախ լինում են խորշակներ, որոնք զգալի վնաս են հասցնում գյուղատնտեսությանը։ Մթնոլորտային տարեկան տեղումների քանակը 250-300 մմ է։ Բնական լանդշաֆտները կիսանապատներ են, որոնք ոռոգման ընթացքում վեր են ածվել կուլտուր-ոռոգելի լանդշաֆտի։ Ագրոկլիմայական տեսակետից համայնքն ընկած է բացարձակ ոռոգման գոտում։ Հարուստ է արտեզյան ջրերով, որոնք օգտագործվում են որպես խմելու ջուր։


== Բնակչություն ==
Ըստ ՀՀ 2011 թ. մարդահամարի արդյունքների` Դաշտի մշտական բնակչությունը կազմել է 780, առկա բնակչությունը` 692 մարդ։ Գյուղի բնակչության նախնիների հիմնական մասը տեղափոխվել է Օշականից։ Դաշտի բնակչության փոփոխությունը ժամանակի ընթացքում` ստորև.

Ըստ ազգային վիճակագրական ծառայության տվյալների 2005 թ-ին տղամարդիկ կազմում են 48%, կանայք՝ 52%։ Ըստ տարիքային կազմի բնակչությունը բաշխված է հետևյալ կերպ. մինչաշխատունակներ՝ 18%, աշխատունակներ՝ 68%, հետաշխատունակներ՝ 14%։


== Տնտեսություն ==
Գյուղն ունի 349 առկա տնտեսություն։ Ունի դպրոց, գրադարան, բուժկետ, կապի հանգույց։ Գյուղատնտեսական հողահանդակները ոռոգվում են Արմավիրի ջրանցքի ջրերով։ Գյուղատնտեսական հողահանդակներում մեծ բաժին ունեն վարելահողերը (79 հա), պտղատու (19 հա) և խաղողի այգիները (12 հա)։ Պետական հողերը գլխավորապես օգտագործվում են որպես արոտավայրեր, կազմելով 45 հա։ Զբաղվում են պտղաբուծությամբ, բանջարաբուծությամբ, այգեգործությամբ, թռչնաբուծությամբ, խոշոր եղջերավոր անասնապահությամբ։


== Համայնքի հիմանխնդիրներ ==
Համայնքի հիմնախնդիրների մեջ գլխավորը ոռոգման ջրի հարցն է և ոռոգման, խմելու ջրի ջրագծերի, գյուղամիջյան ճանապարհների վերանորոգումը, դպրոցաշինության հարցը։ Կարևորվում է նաև գյուղտտնտեսական մթերքների իրացումը։


== Տես նաև ==
Դաշտի պատմության և մշակույթի անշարժ հուշարձանների ցանկ (Արմավիրի մարզ)


== Ծանոթագրություններ ==


== Արտաքին հղումներ ==
Էջը Արմավիրի մարզպետարանի կայքում(չաշխատող հղում)
Համայնքի ղեկավարի Էջը Արմավիրի մարզպետարանի կայքում(չաշխատող հղում)
Աշոտ Օրդուխանյան

Աշոտ Արսենի Օրդուխանյան (ապրիլի 26, 1953(1953-04-26), Երևան, Հայկական ԽՍՀ, ԽՍՀՄ), հայ կենսաֆիզիկոս։ Կենսաբանական գիտությունների դոկտոր (1989), պրոֆեսոր (1987):


== Կենսագրություն ==
Աշոտ Օրդուխանյանը ծնվել է 1953 թվականի ապրիլի 26-ին, Երևան քաղաքում։ 1975 թվականին ավարտել է Երևանի պետակսն համալսարանի ֆիզիկայի ֆակուլտետը։ 1980-1987 թվականներին եղել է ՀՀ առողջապահության նախարարության տեղեկատվահաշվողական կենտրոնի կենսաչափության բաժնի, միաժամանակ՝ Սրտաբանության գիտահետազոտական ինստիտուտի մաթեմատիկայի վիճակագրության խմբի, 1987-1992 թվականներևի՝ Երևանի պետական համալսարանի կենսաչափության և ծրագրավորման հատուկ դասընթացների ղեկավար։ 1992 թվականին եղել է առաջատար գիտաշխատող, միաժամանակ՝ Սեյսմիկ պաշտպանության ազգային ծառայության սեյսմոլոգիայի բաժնի, 1992-1994 թվականներին՝ Մոսկվայի «Հոմոսֆերա» անկախ հետազոտությունների ինստիտուտի «Կենսաչափություն» լաբորատորիայի վարիչ, 1994-1996 թվականներին աշխատել է ՌԴ կառավարությանը կից բժշկական կենտրոնի գլխավոր գիտահետազոտական հաշվողական կենտրոնում, միաժամանակ՝ Մոսկվայի պետական համալսարանի դասախոս, 1997 թվականին՝ Մոսկվայի ձեռներեցության և իրավունքի ինստիտուտի էկոլոգիայի դասընթացի ղեկավար, 1998-2000 թվականներին՝ Ռուսաստանի գիտությունների ակադեմիայի ֆիզքիմիայի դեղաբանության տեսական հիմնախնդիրների կենտրոնի համակարգչային մոդելավորման լաբորատորիայի վարիչ։
Աշխատանքները վերաբերում են մաթեմատիկական կենսաչափության հիմնախնդիրներին. զբաղվել է կենսաբանության ու բժշկագիտության հիմնահարցերի լուծման նպատակով մաթեմատիկայի և ծրագրավորման կիրառման եղանակների մշակմամբ։


== Աշխատություններ ==
Принципы классификации биологических структур с гетерогенным поведением : (Сценарии биомат. моделирования) : автореферат дис. ... доктора биологических наук : 03.00.02 / АН СССР. Сиб. отд-ние. Ин-т биофизики. - Красноярск, 1989. - 52.


== Ծանոթագրություններ ==
Հենրիխ ֆոն Ֆերշթել

Հենրիխ ֆոն Ֆերշթել (գերմ.՝ Heinrich von Ferstel, հուլիսի 7, 1828(1828-07-07)[…], Վիեննա, Ավստրիական կայսրություն - հուլիսի 14, 1883(1883-07-14), Վիեննա, Ավստրո-Հունգարիա), ավստրիացի ազնվական և ճարտարապետ։ Ունի բարոնի ազնվականական կոչում։
Հենրիխ ֆոն Ֆերշթելի նախագծմամբ կառուցվել է Ավստրիայի մայրաքաղաք Վիեննայի գլխավոր տեսարժան վայրերից մեկը՝ Վոթիվկիրխե եկեղեցին։


== Կենսագրություն ==
Հենրիխ ֆոն Ֆերշթելը ծնվել է 1828 թվականի հուլիսի 7-ին Վիեննայում։ Սովորել է Ավստրիայի գեղարվեստի ակադեմիայի ճարտարապետության բաժնում։
1885 թվականին Հենրիխը կառավարությունից ստացել է կրթաթոշակ՝ դեպի Իտալիա կրթական ուղևորություն կատարելու համար։ Նախքան այս ուղևորությունը Ֆերշթելը ներկայացրել է իր ծրագիրը՝ Ավստրո-Հունգարիայի մայրաքաղաքի Ռինգշտրասե փողոցում եկեղեցաշինական աշխատանքների համար։
Հենրիխի նախագծած եկեղեցին պետք է կառուցվեր նեոգոթական ճարտարապետական ոճով։ Նեապոլում գտնվելու ժամանակ Հենրիխ ֆոն Ֆերշթելն իմացավ այն մասին, որ իր նախագիծն արժանացել է ճարտարապետական մրցույթի առաջին մրցանակին։ Հենրիխի նախագծած եկեղեցու շինարարական աշխատանքները սկսել են 1856 թվականին։ Այս դեպքից հետո ճարտարապետը սկսեց ճանաչում վայելել ավստրիացիների շրջանում։
Վոթիվկիրխեից բացի, նա նախածգել է նաև Ռինգշտրասեի մի շարք այլ շինություններ։ Բացի այդ, նա նաև դասավանդել է Վիեննայի բարձրագույն պոլիտեխնիկական դպրոցում։
Մահացել է 1883 թվականի հուլիսի 14-ին ծննդավայր Վիեննայում։


== Ծանոթագրություններ ==
Բագինեթի (Վանի շրջան)

Բագինեթի (վրաց.՝ ბაგინეთი), գյուղ Վրաստանում։ Գտնվում է Իմերեթի մարզի Վանի շրջան‎‎ում։


== Դիրք ==
Գյուղը գտնվում է ծովի մակարդակից 480 մետր բարձրության վրա։ Շրջկենտրոն Վանից հեռու է 25 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 8 մարդ։


== Ծանոթագրություններ ==
Սուլիմի (գյուղ, Նովի Սանժարիի շրջան)

Անվան այլ կիրառումների համար տե՛ս՝ ՍուլիմիՍուլիմի (ուկրաիներեն՝ Сулими), գյուղ Ուկրաինայի Պոլտավայի մարզի Նովի Սանժարիի շրջանում։
2001 թվականի տվյալներով Սուլիմի գյուղում բնակվում էր 13 մարդ։ Բնակավայրը զբաղեցնում է 0,494 կմ² տարածք։ Բնակչության խտությունը կազմում էր 26,32 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Միլոշ Զեման

Միլոշ Զեման (չեխ․՝ Miloš Zeman, սեպտեմբերի 28, 1944(1944-09-28)[…], Կոլին, Բոհեմիայի և Մորավիայի պրոտեկտորատ, Նացիստական Գերմանիա), Չեխիայի Հանրապետության երրորդ և ներկայիս նախագահը (2013 թվականից)։ Պաշտոնավարում է 2013 թվականի մարտի 8-ից։ Եղել է նաև Չեխիայի վարչապետը 1998 թվականից մինչև 2002 թվականները։
Զեմանը որպես Չեխիայի նախագահ ընտրվել է 2013 թվականի հունվարին։ Նա առաջին նախագահն է Չեխիայի պատմության մեջ, ով ընտրվել է ուղղակի ժողովրդի կողմից, նախկին նախագահներ Վացլավ Հավելը և Վացլավ Կլաուսը ընտրվել էին Չեխիայի խորհրդարանի կողմից։ 2018 թվականի հունվարի 27-ին վերընտրվել է այդ պաշտոնում։


== Վաղ տարիներ (Սոցիալիստ Չեխոսլովակիա) ==
Զեմանը ծնվել է Կոլինում։ Նրա ծնողները ամուսնալուծվել են երբ նա երկու տարեկան է եղել։ Զեմանը ապրել է մոր հետ, ով ուսուցչուհի էր։ Նա սովորել է Կոլինի բարձրագույն դպրոցում, որից հետո 1965 թվականին ուսումը շարունակել է Պրագայի Տնտեսագիտական համալսարանում, որը ավարտել է 1969 թվականին։
1968 թվականին Պրագայի գարնան ընթացքում նա դարձել է Չեխոսլովակիայի կոմունիստական կուսակցության անդամ, սակայն նրան վտարել են կուսակցությունից, քանի որ նա համաձայն չէր 1970 թվականի Վարշավյան պակտի հետ, որի ժամանակ Խորհրդային զորքերը մտան Չեխոսլովակիա։ Նրան ազատեցին աշխատանքից, և նա ստիպված էր աշխատել Սպորտպրոպագ սպորտային կազմակերպությունում (1971–1984)։ 1984 թվականից նա աշխատել է Ագրոդատ կազմակերպությունում։ Սակայն նրան նորից ազատեցին այս ժամանակ «Prognostika a přestavba»-ում իր քննադատական հոդվածի համար։


== Ծանոթագրություններ ==